b'\n_START_ARTICLE_\nJulian Reister\n_START_SECTION_\nTennisura\n_START_PARAGRAPH_\nReister pelasi ensimm\xc3\xa4isen ATP-turnauksensa Baselissa lokakuussa 2006, mutta h\xc3\xa4visi 1. kierroksella Guillermo Garc\xc3\xada-L\xc3\xb3pezille luvuin 6\xe2\x80\x937(4), 2\xe2\x80\x936. Vuonna 2007 h\xc3\xa4n h\xc3\xa4visi Baselin turnauksessa 1. kierroksella Roko Karanu\xc5\xa1icille 0\xe2\x80\x936, 3\xe2\x80\x936._NEWLINE_Vuonna 2010 Reister selviytyi p\xc3\xa4\xc3\xa4sarjaan Brisbanen turnauksessa, jossa h\xc3\xa4n h\xc3\xa4visi 1. kierroksella Florent Serralle 7\xe2\x80\x936(3), 6\xe2\x80\x937(5), 5\xe2\x80\x937. Seuraavaksi h\xc3\xa4n p\xc3\xa4\xc3\xa4si karsintojen kautta mukaan Ranskan avoimiin, miss\xc3\xa4 h\xc3\xa4n voitti 1. kierroksella 27:nneksi sijoitetun Feliciano L\xc3\xb3pezin 6\xe2\x80\x931, 7\xe2\x80\x936(5), 6\xe2\x80\x932, joka oli h\xc3\xa4nen kaikkien aikojen ensimm\xc3\xa4inen ATP-otteluvoitto. Seuraavaksi h\xc3\xa4n voitti Olivier Rochusin toisella kierroksella 6\xe2\x80\x932, 6\xe2\x80\x932, 7\xe2\x80\x936(5). Kolmannella kierroksella h\xc3\xa4n joutui maailmanlistan ykk\xc3\xb6st\xc3\xa4 ja turnauksen hallitsevaa mestaria Roger Federeri\xc3\xa4 vastaan. Federer voitti ottelun 6\xe2\x80\x934, 6\xe2\x80\x930, 6\xe2\x80\x934. Ensimm\xc3\xa4ist\xc3\xa4 kertaa Wimbledonin p\xc3\xa4\xc3\xa4sarjassa pelannut Reister voitti avauskierroksella Rik de Voestin, mutta h\xc3\xa4visi toisella kierroksella Xavier Malisselle.'